Graham Cooke: "Loistavan ajattelun taito"
Tänään tutkailemme elämän lakia Jeesuksessa Kristuksessa.
Niinpä luen Raamattua.
2. Kor. 5.
Omissa hartaushetkissäni rakastan lukea Raamattua Isälle.
Sanon: "Hei, Sinä kirjoitit tämän. Muistatkos tätä kohtaa?"
2. Kor. 5:16.
Sentähden me emme tästä lähtien tunne ketään lihan mukaan.
Kreikan sanat 'ei ketään' tarkoittavat 'ei ketään'.
Jos olemmekin tunteneet Kristuksen lihan mukaan, emme tunne nyt enää.
Siis, jos joku on Kristuksessa, niin hän on uusi luomus.
Se mikä on vanhaa, on kadonnut, katso, uusi on sijaan tullut.
Kaikki on Jumalasta, joka on sovittanut meidät itsensä kanssa -
Kristuksen kautta ja antanut meille sovituksen viran.
Jumala oli Kristuksessa ja sovitti maailman itsensä kanssa -
eikä lukenut heille heidän rikkomuksiansa.
Ja hän uskoi meille sovituksen sanan.
Kristuksen puolesta olemme siis lähettiläinä -
ja Jumala kehottaa kauttamme. Me pyydämme Kristuksen puolesta:
antakaa sovittaa itsenne Jumalan kanssa.
Sen, joka ei synnistä tiennyt, hän meidän tähtemme teki synniksi, -
että me hänessä tulisimme Jumalan vanhurskaudeksi.
Olemme uusi luomus, kaikki vanha on kadonnut, kaikki on Jumalalta.
Olemme siis kansa, jollaista ei ennen ole nähty.
Jollaista ei nähty ennen Jeesusta, mutta me olemme nähtävissä.
Elämme lunastuksen jälkeisessä ajassa.
Koko maa tulee näkemään Jumalan kirkkauden Jumalan pojissa.
Koko maa odottaa hartaasti Jumalan poikien ilmestymistä.
Maa vaatii meitä astumaan esiin todellisessa henkilöllisyydessämme.
Yhteiskunta ja sivilisaatio vaatii meitä astumaan esiin.
Ne odottavat meidän ottavan meille kuuluvan aseman maanpäällä.
Vanhan Testamentin aika kuului vierailukulttuurin aikaan.
Jumala tuli ihmisten ylle jotain tarkoitusta varten.
UT on läsnäolon aikaa, jonka tavoite on näyttää Kristus meissä -
ja voimaannuttaa meidät elämään Jumalan läsnäolossa.
Jumalan läsnäolo on kanssasi. Niin myös vierustoverisi kanssa.
Olette täydellisesti Jumalan läsnäolossa.
Jumalan tarkoitus on, että meillä on Häneen jatkuva yhteys -
jonka juuret ovat Kristuksessa meissä, kirkkauden toivossa.
Odotamme tapahtuvaksi jotain loistavaa, koska Kristus on meissä.
Hän on kanssamme, meissä. Asumme Hänen läsnäolossaan.
Kristus meissä on suhteemme peruspilari Isän kanssa.
Meidän on päästävä eroon koko vierailuajatuksesta.
Olet Kristuksen asumus.
Kristus on sisimmässäsi.
Emme siis rukoile: "Tule, Pyhä Henki."
Kiitämme Häntä Hänen läsnäolostaan täällä.
Julistamme Hänen läsnäoloaan.
Olemme julistava kansa.
Olemme Jumalan läsnäolossa.
Yksi UT:n avainkysymyksistä on, miten etsiä Jumalaa -
kun Hän ei koskaan jätä eikä hylkää meitä?
Siinäpä vasta kysymys!
Se tarkoittaa, että etsimme Häntä joka ikisessä tilanteessa.
Teemme sen iloiten, koska Hän on siinä kanssamme.
Minun on mahdotonta olla missään tilanteessa ilman Jumalan läsnäoloa.
Tilanteessa kuin tilanteessa etsin ensimmäiseksi Jeesuksen läsnäolon.
Ja asetun seisomaan siihen, missä Hän seisoo.
Ja sitten käymme keskustelun.
Etsin Jumalan todellisuutta ja läsnäoloa, koska Kristus on minussa.
Niinpä Hän on läsnä myös tuossa tilanteessa.
Etsin siis Hänen läsnäoloaan juuri tuossa tietyssä olosuhteessa.
Haluan löytää Hänet tavalla, jolla Hän haluaa tulla löydetyksi.
On erilaisia tilanteita siksi, että Jumala haluaa ilmestyä eri tavoin.
Hän antaa meille lukuisia mahdollisuuksia.
Joskus kyse on kärsivällisyydestä. Hän on kärsivällisyytesi.
Tai kyse on rauhan opettelusta. Hän on Rauhanruhtinas.
Hän haluaa olla sinulle juuri sitä, mitä tarvitset tuossa tilanteessa.
Joka tilanteessa etsimme sitä, mitä Hän haluaa olla juuri siinä, -
mitä Hän ei voisi olla missään muussa tilanteessa.
Tämä on yksi ainaisista suosikkikysymyksistäni.
Tiedämme Hänen olevan täällä. Miten Hän haluaa olla tässä tilanteessa?
Kävelin pitkin kirkon käytävää Englannissa. Asuin kirkolla silloin.
Kun astuu sisään, edessä on käytävä, joka johtaa toiselle ovelle.
Vastaan kävelee henkilö, jonka kanssa en olisi välittänyt jutella.
Se on kuin vihoviimeinen kohtalo.
Sitä tajuaa, ettei voi vain väistää katsettaan.
Katsoin silmiin tätä naista ja sanoin: "Hei, miten menee?"
Hän pysähtyi ja sanoi: "Minulla on syöpä, tulen juuri lääkäristä."
Minä tuhmeliini ajattelin, että en voi myöhästyä kokouksestani.
Niin kuin kokous olisi tärkeämpi kuin syöpäsairas ihminen.
Mitä oikein ajattelin - idiootti!
"Minulla on syöpä ja puoli vuotta elinaikaa."
Hän sanoi: "Emme ole koskaan oikein tulleet toimeen keskenämme."
"Mutta juuri nyt tarvitsen sinua."
Sanoin: "Olen tässä, ystävä kallis."
Hän sanoi: "Sano minulle totuus - jäänkö eloon vai kuolenko?"
Minä vain naurahdin ja sanoin: "En minä sitä voi sinulle sanoa."
Mutta voin auttaa sinua löytämään, kuka Jumala on.
Ja Hän vastaa kysymykseesi.
Kysy Pyhältä Hengeltä, mitä Hän haluaa olla sinulle tässä tilassasi.
Jotain, mitä Hän ei voisi olla missään muussa tilanteessa?
Kysy tämä kysymys useita kertoja päivässä, ja Hän vastaa sinulle.
Sitten rukoilin hänen kanssaan.
Pari viikkoa myöhemmin näin hänet ja kysyin, miten hänellä menee.
Hän sanoi saaneensa vastauksensa.
Hän sanoi kysyneensä suuren kysymyksensä varttitunnin välein.
Herra, mitä haluat olla? Joka kerta sydämessäni kasvoi varmuus.
Hän halusi olla minulle jotakin.
Muutamassa päivässä unohdin sairastavani syöpää.
Olin niin innoissani siitä, mitä Hän aikoi olla minulle.
Eräänä yönä muutamaa päivää myöhemmin -
heräsin ja kuulin sanat: "Minä olen Herra, sinun parantajasi."
Ja nyt hän on vapaa syövästä.
Mahtava kysymys: Mitä haluat olla minulle nyt, -
mitä et voisi olla minään muuna aikana?
Rakastan tuota kysymystä.
Kaiken ydin on meissä sisäisesti asuvassa Jeesuksessa.
Ja siinä, miten me opimme olemaan ja pysymään Hänessä.
Elämme Jeesuksen läsnäolossa.
Joh. 14:23: Jos joku rakastaa minua, niin hän pitää minun sanani, -
ja minun Isäni rakastaa häntä, ja me tulemme hänen tykönsä -
ja jäämme hänen tykönsä asumaan.
1. Joh. 2:24 puhuu asuinsijan ottamisesta -
ja Jumalan olemisesta kanssamme pysyvästi.
Pysykää minussa ja minä pysyn teissä.
Jos te pysytte minussa, ja minun sanani pysyy teissä -
voitte pyytää mitä ikinä haluatte ja se teille annetaan.
Pysykää rakkaudessani - Joh. 15.
"Asua" tarkoittaa pysyä tietyssä paikassa suhteessa ja odotuksessa.
Meillä on asumisessamme keskipiste.
Asumme palavasti ja odotuksessa.
Room. 8:9-11 sanoo: Jumalan Henki asuu teissä ja elävöittää teidät.
Hän pistää vauhtia kehitykseemme.
Olette elävän Jumalan temppeli, ja Hänen Henkensä asuu teissä.
1 Kor. 3:16.
"Asua" tarkoittaa ottaa haltuun ja asua yhdessä läheisessä suhteessa.
Te olette Jumalan temppeli, ja Hän on sanonut:
Minä pysyn heissä ja vaellan heidän keskellään.
Minä olen heidän Jumalansa, ja he ovat Minun kansani.
2 Kor. 6:16.
Jumala varjelee sydäntämme ja mieltämme.
Hän tekee sen meissä asuvan Pyhän Hengen kautta.
Meillä jokaisella on aarre.
Pyhä Henki opettaa pysymään Jeesuksessa, jotta aarre näkyisi -
ja käytettäisiin toisten hyväksi siinä, missä meidänkin hyväksemme.
Meidät on liitetty yhteen Jumalan asumukseksi Hengessä.
Ef. 2:22.
Siitä tiedämme asuvamme Hänessä ja että Hän asuu meissä, -
koska hän on antanut meille Henkensä. 1. Joh. 4:13.
Te olette Jumalan asumus.
Hän ei ole mikään setä, joka tulee kylään teille.
Hän astui sisään ja tuli jäädäkseen. Eikä Hän aio poistua.
Jossain vaiheessa meidän on syytä tottua siihen, -
että elämässämme on kyse asumisesta.
En koskaan oikein ole tajunnut epätoivoa Jumalan puoleen.
Minä en ole epätoivoinen Jumalan puoleen.
Nautin joka hetki siitä, kuka Hän on minulle.
En oikein ymmärrä, mitä tarkoittaa etsiskellä Jumalaa epätoivoisesti.
Löydän jotain uutta lähes joka päivä.
Nautin siitä, missä olen Jumalan kanssa.
Olemme Jumalan Hengen asumus.
Meidän tulee tutkia ja löytää jotain joka päivä.
Koko kulttuurimme, ajatusmallimme, kohtaamisemme ja kokemuksemme -
perustuu asumiseen, ei vierailuun.
Voin tehdä kaiken Kristuksessa, koska Jumala on kanssani.
Jumala voi vahvistaa minua silloinkin, kun olen heikko.
Elämän laki Kristuksessa on, -
että niin kuin Hän on, niin mekin olemme tässä maailmassa.
Elämän laki Kristuksessa sanoo:
Olet kuollut ja elämäsi on nyt kätkettynä Kristuksessa Jumalaan.
Kol. 3:3.
Elämän laki Kristuksessa on tätä:
Enää en elä minä, vaan Kristus elää minussa.
Elämän laki Kristuksessa on: Kristus minussa, kirkkauden toivo.
Hänessä olemme iloiten alamaisia Taivaan arvoille ja periaatteille.
Olemme erilaisen ulottuvuuden hallintavallan alaisia.
Kaiken, mitä Hänen elämänsä koskee, tulee taipua Hänen arvovaltaansa.
Se arvovalta voi ilmetä meissä erilaisissa tilanteissa.
Kun sanomme: "Tule Pyhä Henki" -
emme kutsu Häntä, ikään kuin Hän ei olisi läsnä.
Kutsuessamme Häntä pyydämme Häntä ottamaan hallinnan olosuhteistamme.
Elämän laki Kristuksessa on aina yksimielinen Isän kanssa.
Ei siis enää mitään vierailuja.
Teillä ei ole vierailuoikeuksia Jeesuksen kanssa.
Tämä ei ole mikään vankila.
Elämä Hänen kanssaan on elämää sykkivää kumppanuutta.
Se perustuu jatkuvan yhteyden elämäntapaan.
Se on elintärkeää, koska se muuttaa kaiken.
Näkökulmasi muuttuu siitä, kuka olet ja miten näet asiat.
Miten suhtaudut pimeyden valtakuntaan.
Miten suhtaudut maailmaan, ihmisiin ja eri tilanteisiin.
Se muuttaa kaiken. Jumala on kanssani. Mikä siis on ongelma?
Minulle on selviämässä, kuka Jumala on minulle ja -
mitä Hän haluaa olla minulle nyt, näissä olosuhteissa.
Olen varma, että monet uskovat yrittävät kokea Valtakunnan -
Vanhan testamentin vierailumentaliteetin pohjalta.
Lukemattomissa hengellisissä tilaisuuksissa sanotaan:
Oi, jospa halkaisisit taivaat ja astuisit alas.
Ja minä kun luulin, että Hän jo teki sen.
Hän teki sen Jeesuksen kasteessa.
Isä rakastaa päästä yhteyteen Jeesuksen kanssa sinussa.
Jeesuksen kasteessa taivas aukeaa, ja Pyhä Henki laskeutuu fyysisesti.
Jumala sanoo: "Tämä on minun rakas Poikani, johon olen mieltynyt."
Ja sinä olet Hänessä!
Sinussa on siis jotain, mikä miellyttää Jumalaa.
Olet Kristuksessa. Sinun pitäisi nauttia siitä.
Ja risti! Matt. 27.
Kun Jeesus antoi Henkensä, -
temppelin koko esirippu repesi kahtia ylhäältä alas asti.
Maa järisi, ja kalliot halkesivat.
Nyt pääsemme esiripun taakse varmassa ja kestävässä toivossa.
Meillä on Jeesuksen veressä luottamus astua Pyhään paikkaan.
Voiko mikään erottaa meidät elävästä Jumalasta?
Ei!
Ei siis eletä kuin joku munanvalkuainen!
Ikään kuin olisimme erotetussa tilassa.
Kun Jeesus kehotti nostamaan ikeensä ('yoke') hartioillemme, -
Hän ei ajatellut munankeltuaista ('yolk').
Kyllä te arvasitte, että sanon näin.
Kyllä te arvasitte.
Tiedetään - se on täysi lässähdys, mutta siinähän on.
Astumme tuon esiripun luo uuden, elävän tien kautta.
Se uusi, elävä tie on pysyminen ja asuminen.
Uusi, elävä tie on pysymistä, ja uusi elämä tarkoittaa asumista.
Elät asumuskulttuurissa.
Se on sinussa.
Jumala on sinussa, eikä ole aikeissa poistua.
Meidän tulee, ei vain tottua siihen, vaan käyttää sitä.
Elämme kuin vailla Jumalaa tai kuin Häntä pitäisi taivuttaa esiin.
Mitä se sellainen on?
Ei voi olla asumusta ja Jumalan kohtaamista pelastuksessa -
ja sitten madaltaa se kokemuksena pelkäksi vierailukulttuuriksi.
Se ei ole vain kelvotonta hermeneutiikkaa, se on häpeällistä.
Sanon sen hyvin lempeästi.
Emme me ole tuollaisia.
Me olemme Jumalan asumus.
Olemme jihuu-kansa.
Meillä on Herran ilo ja ymmärryksemme ylittävä rauha.
Olemme täydellisesti Jumalan rakastamia.
Meidät on hyväksytty Rakastetussa, ja meillä on Kristuksen mieli.
Ainoa ongelmamme on, ettemme vielä tajua, miten loistavia olemme.
Mutta matkalla ollaan.
Opimme kasvamaan kaikissa asioissa Jeesuksessa.
Meitä hallitsee sama elämän laki Hengessä, joka hallitsi Jeesusta.
Taivaassa Hän yhä iloiten pysyy samassa Hengessä.
Hän sanoi tekevänsä vain sitä, mitä Isä tekee.
Ja sanovansa vain sitä, mitä Isä sanoo.
Eli joka tilanteessa Hän kysyy Isältä, miten Hän sen näkee.
Mitä Isä tästä sanoo?
Olemme profeetallinen kansa.
Meissä asuva Jeesus on profeetta, pappi ja kuningas.
Meillä on Pyhä Henki, joka on ilmoituksen Henki.
Hän ottaa tulevat asiat ja julistaa ne teille.
Meillä on suhteeseen perustuva profeetallinen voitelu.
Joillakin on se sekä suhteeseen perustuvana että virkana.
Mutta kaikilla meillä on se suhteeseen perustuvana.
Voimme nähdä tulevaisuuteen, koska Jumala on kanssamme.
Opettelemme olemaan nykyhetken tulevaisuutta.
Olen tässä nyt ja todellisesti.
Rakastan tietä, jolla olen. Opin kulkemaan sitä Jumalan kanssa.
Kuljen luottavaisesti ja iloiten, olipa vastassa mitä vain.
Joka kriisiin liittyy ratkaisu ja kohtaaminen Kristuksen kanssa.
Sydämestämme puuttuu kaikki pelko.
Olemme asumuskansa, ja sen vuoksi meillä on suurimmat odotukset.
Ei ole väliä, mikä meitä odottaa, koska emme matkaa pelon vallassa.
Täydellinen rakkaus on on karkottanut pelon.
Pidän matkastani kriiseistä ja traumoista huolimatta.
Voin luottaa Herran huolenpitoon noina päivinä.
Kun kohtaan nuo päivät, minua odottaa huolenpito.
Usein Jumala antaa meille tulevaisuutta koskevia sanoja.
Näin Hän varmistaa, että tiedämme meillä olevan tulevaisuus.
Sanat eivät ole tätä hetkeä varten -
vaan ne ovat tulevaa varten.
Tajuat sen sitten, kun olet siellä.
Kuljet tietäsi ja tapahtuu asioita, joista ymmärrät Hänen jo puhuneen.
Ihanaa tässä suhteessa on se, että Jumala on aina edellä.
Kuinkahan monesta asiasta, joita nyt käymme läpi -
Jumala puhui kaksi vuotta sitten?
Meidän pitäisi käydä läpi saamamme lupaukset ja profetiat.
Kun Jumala antaa lupauksen tai profetian -
sen on tarkoitus valmistaa sinut tulevaan.
Hän ei jätä sitä siihen ja vain sano: "Tätä tietä, ole hyvä."
Nykyinen tulevaisuutesi ...
Hän on tulevaisuus nykyhetkessä.
Hän siis tulee tulevaisuudesta sinun nykyhetkeesi.
Jossain pisteessä te kohtaatte.
Jumala saattaa sanoa tietyn asian tapahtuvan 10 vuoden kuluttua.
Se tapahtuu tietyissä aikarajoissa.
Hän muistuttaa kulkevansa minua kohti.
Kun kohtaamme, tapahtuu räjähdys, mutta siihen voi mennä vuosia.
Jumala rakastaa asioiden nopeuttamista.
Se, mihin luulet menevän vuosia, saattaa tapahtua kuukausissa.
Minkä luulet kestävän kuukausia, tapahtuukin viikoissa.
Viikoista tulee tunteja ja hetkiä.
Ennen Jeesuksen paluuta uskon tulevan ajan -
jolloin aamulla profetoitu toteutuu iltapäivällä.
Uskomme tämän olevan se kulttuuri, josta Jumala on puhunut minulle.
Kaikki se, mitä teen tänä päivänä, profetoitiin minulle 1970-luvulla.
Profeetalliset sanat avautuvat ja toimivat elämässäni nyt.
En voi nousta aamulla tietämättä, -
että jokin tekemäni asia toteuttaa 30 vuotta sitten tullutta profetiaa.
Tämä on nyt sitä - se on hyvin voimallinen tila elää.
Meitä hallitsee sama laki, joka hallitsi Jeesusta.
Teet vain sitä, mitä Isä tekee. Ja sanot vain sitä, mitä Hän sanoo.
Mitä Hän sanoo sinulle juuri nyt?
Mitä Hän haluaa sinun tekevän juuri nyt?
Se nousee esiin asuinpaikastasi.
Pelko ja epävarmuus eivät kuulu meille.
Meille kuuluu hiljainen luottamus ja ilo.
Jumala on valmistanut tämän tilanteen edeltä.
Se on ehkä tapahtunut sanan kautta.
Ennen kuin minä ehdin tuohon tilanteeseen, Hän on jo siellä.
Hän punoo siellä ihania juonia.
Hän on ihana ja kaikki mitä Hän tekee, on hyvää.
Jeesus toi ilmi taivaan elämänmallin maanpäällä.
Hän vaelsi Jumalan kanssa ja koki Hänen läsnäolonsa jatkuvasti.
Hän harjoitti pysymistä ja toimi totuudessa siitä käsin.
Me emme voi tehdä mitään tähän paikkaan päästäksemme, se on lahja.
Mutta meidän on tehtävä kaikkemme pysyäksemme siellä.
Sitä on pysyminen.
Se on kurinalaista pysymistä, asumista ja jäämistä.
Kun puhun kurista, älä miellä sitä vaikeaksi asiaksi, se ei ole sitä.
Kaikki kurinalaisuus nousee ilosta ja halusta.
Tämän maapallon 6,3 miljardia ihmistä haluaa tehdä oman juttunsa.
Jokainen tekee tasan sitä, mitä haluaa.
DNA:mme toimii ilosta ja halusta käsin. Jokaisella on omat halunsa.
Kurinalaisuus nousee palavasta halusta.
Juttelin erään kaverin kanssa Dallasissa.
Hän sanoi, ettei millään pysty kurinalaiseen rukoukseen.
Kysyin, miksi teit siitä kurinalaisuuden alun perinkään?
Kaikki kurinalaisuus nousee halusta.
Älä pyydä Herralta rukoukseesi kurinalaisuutta vaan iloa.
Pyydä palavaa halua.
Jos pyydät Häneltä jotain, pyydä palavaa halua.
Anna minulle palo rukoukseen! Palo kadotetuista sieluista!
Anna palo profeetallisuuteen, tai olipa se mitä tahansa.
Herra, anna minulle palo tähän.
Hän on äärimmäisen palava kaikessa.
Jeesuksen intohimo oli tehdä sitä, mitä näki Isän tekevän.
Ruokani ja juomani on tehdä Hänen tahtonsa, joka lähetti Minut.
Se oli Hänen elämänvoimansa.
Pelastus on Jumalan lahja meille.
Pysyminen on meidän vastauksemme Hänelle.
Meidät on asetettu Kristukseen, ja ilomme on pysyä Hänessä.
Ja asua jatkuvassa läsnäolossa.
Asetumme kumppanuuteen Pyhän Hengen kanssa pysyessämme Herrassa.
Meidät on asetettu taivaallisiin Hänessä.
Näkökulmamme nousevat muusta ulottuvuudesta kuin maailmasta.
Meillä pitäisi olla kokemuksia tämän maailman ulkopuolelta.
Valitettavasti moni uskova elää vierailukulttuurissa.
He irtautuvat ruumiista, koska eivät käy seurakunnassa.
Kokevat maan ulkopuolista elämää, koska he elävät eri ulottuvuudessa.
Tästä puheesta tulee joukko huonoja vitsejä ...
Mitä tarkoittaa olla asetettu taivaallisiin?
Se tarkoittaa, että meillä on korotettu elämäntapa.
Hän haluaa korottaa sinut olosuhteidesi yläpuolelle.
Ja asettaa ajattelusi ja sydämesi ja näkökulmasi täysin eri tilaan.
Ongelman ja asian yläpuolelle - ja vainon yläpuolelle.
Emme ole alamaisia maailman tavalle ajatella, nähdä ja tehdä.
Toimimme toisesta ulottuvuudesta käsin.
Teemme sen yhteisasumisesta käsin Jeesuksen kanssa.
Koko taivas keskittyy sinun identiteettiisi Kristuksessa.
Pysyessämme Hänessä voimme asettaa koko elämämme -
linjaan Hänen näkemyksensä kanssa meistä.
Vapauden ensimmäinen merkki on aina uusi tapa ajatella.
Muutos tapahtuu mielen uudistuksen kautta. Room. 12.
Tapasi ajatella luo tilan läpimurrolle elämässäsi.
Jos elät vierailunäkökulmasta käsin, etsit Jumalaa väärästä paikasta.
Jos elät asumuskulttuurissa, näet Hänet kaikkialla.
Etsit aina Häntä - menitpä minne tahansa, etsit Jeesusta.
Joka tilanteessa etsit Jeesusta.
Jotain tapahtuu ja etsit, missä Jeesus seisoo.
Haluat paikantaa Hänet ja vain olla Hänen kanssaan.
Olen oppimassa, miten etsitään Herraa.
"Jos te etsitte Minua, pidän huolen, että löydätte Minut."
Asumuksessasi ollessasi jatka vain etsintääsi.
"Jatka etsintää. Minä täältä hymyilen ja vilkutan."
"Minä se olen, jep."
Asumusnäkökulma antaa meille uuden kielen.
Se perustuu siihen todellisuuteen, että Kristus on sisimmässämme.
Opimme näkemään ja ajattelemaan Hänen mielensä mukaan.
Elämän laissa Kristuksessa on aina kyse luvasta.
2. Kor 1:20 sanoo, että Hänessä kaikki on niin ja aamen.
Elämän laissa Kristuksessa on kyse luvasta.
Meillä on vihreä valo, kunnes Jumala muuttaa sen punaiseksi.
Ei tarvitse odottaa Jumalan vahvistusta. Hän vahvisti jo.
Hän sanoi kaiken olevan niin ja aamen Kristuksessa.
Jatka siis eteenpäin, kunnes Jumala sanoo: "Ei."
Älä istu odottamassa, että Jumala sanoo: "Kyllä."
Jatka eteenpäin, kunnes Hän muuttaa vihreän valon punaiseksi.
Jatka rauhassa. Sinulla on lupa siihen, ja Jumala on kanssasi.
Kaikki on niin ja aamen. Ilmoitus muutoksesta on Hänen vastuullaan.
Hän sanoo kaiken olevan 'kyllä'. Yritä päästä yli oman itsesi.
Kaikki on "Kyllä." Lupa on annettu.
Älä elä etuoikeuksiesi alapuolella.
Olet Jumalan asuinsija.
Kaikki virtaa sinulle tästä todellisuudesta.
Tämä on elämän laki Kristuksessa Jeesuksessa.
Kaikki tätä vähäisempi on sen lain vastaista.
Raamatussa on köyhyyden henki.
Köyhyyden henki ei ole samaa kuin olla taloudellisessa ahdingossa.
Se tarkoittaa elämää niukoin mahdollisuuksin.
Kun taas Kristuksessa kaikki on mahdollista.
Elämme kuninkaallisen painon alaisina.
Ja suosion. Ja siunauksen. Ja lupauksen.
Kaikki on käärittynä yhteen Jeesuksessa.
Hän on uskomme alkaja ja täyttäjä.
Opimme pitämään sitkeästi kiinni siitä, kuka Jeesus on meille.
Minä pidän kestävyydestä.
Kestävyys merkitsee, ettet luovu siitä, kuka olet Kristuksessa.
Pidämme kiinni identiteetistämme, koska se takaa läpimurtomme.
Vihollinen yrittää aina ryövätä identiteettisi -
ja siten minimoida tehokkuutesi.
Henki opettaa pysymään Kristuksessa, koska se tuo ilmi perintömme.
Mitä pitempään pysyt Kristuksessa, sitä paremmin näet Jumalan annin.
Näin kaikesta tulee mahdollisuus ottaa vastaan.
Paineen alaisina opimme ottamaan vastaan tupla-annoksen.
Kestävyys ja sitkeys eivät ole kurinalaisuuksia.
Ne ovat iloja.
Ne antavat meille voiman elää riman yläpuolella, ei alapuolella.
Jos kestävyys ja sitkeys ovat meille pelkkä kurinalaisuus -
olemme varmoja, ettei meillä ole niitä ja niitä on vaikea saavuttaa.
Aina kun ajattelet kurinalaisuutta, se on kuin ... puuuuhhh ...
Emme opettele olemaan sitkeästi olosuhteissamme.
Opettelemme pysymään Jumalan luonnon ihanuudessa tilanteissamme.
Neljä päivää ennen aivoviruksen iskua, Herra sanoi minulle:
"Aion viedä sinut kokonaan uuteen ulottuvuuteen, uuteen iloon."
Neljä päivää myöhemmin kävelin ensiapuun.
Iäkäs rouva kävelemässä takaperin rollaattorinsa kanssa -
olisi päihittänyt minut vauhdissa parkkipaikalta tiskille.
Neljä päivää myöhemmin taistelin halvauskohtauksen tapaisen kanssa.
Olin sairaalassa -
ja ylläni oli sellainen ihmenuttu, joita sieltä käytetään.
Ne saavat ihmisen tuntemaan olevansa alaston ja tyhmä.
En kyennyt vastaamaan kysymyksiin, ja Teresa tulkitsi murahdukseni.
Sitten tehtiin selkäydinpunktio, joka ei ole helppo nakki.
Selässäni oli siis neula, ja hädin tuskin pystyin puhumaan.
Ajattelin jo olevani aika valmis tapaus, joten uhkasin vihollista.
Voit viedä ääneni.
Pyydän Herralta kuuden kristityn lempikirjailijani voitelun -
ja potkin sinua ahterille ympäri maailmaa kirjojen muodossa.
Alan tajuta, mitä tarkoittaa se, mitä oikein haluat olla minulle.
Yhtäkkiä tuli sana: "Nostan sinut täysin uuteen ilon tasoon."
Ajattelin, että selvä, ilo on siis lupani.
Minulla on lupa olla iloinen.
Aloin siis tavoitella iloa.
En katso fyysiseen tilaani.
En pidä kiinni olosuhteistani.
Mutta pidän sitkeästi kiinni ilosta.
Tajuatteko eron?
Pidän sitkeästi kiinni ilosta ja viis veisaan olosuhteistani.
Ilosta olen kiinnostunut ja pidän kiinni siitä, että olen iloinen.
Joka päivä harjoitan onnellisuutta.
Joka päivä haluan herätä hymy huulillani, -
ja jos päivä on ihan kauhea, kerron huonoja vitsejä ihmisille.
Teen jotain!
Pidän sitkeästi ja kestävästi kiinni Jumalan antamasta ilosta.
Haluan elää jokaisen päiväni Hänen hymynsä läsnäolossa.
Hengessä emme siis sinnittele jotain vastaan, vaan jossakin.
Itse opettelen pysymään ilossa ja olemaan iloinen joka päivä.
Opin kohtaamaan kaiken iloiten ja näkemään Jumalan ilon koetuksissani.
Pidän sitä kaikkea ilona, joka hippustakin.
Lasken, että minulla on iloa tuolla ja iloa täällä ...
Tässä sitä iloa vasta onkin! Tuota iloa en malta edes odottaa.
Lasken kaiken iloksi.
Lasken ilon varaan juuri nytkin.
No jo sitä ollaan hiljaa!
Alatte juuri käydä hermoilleni.
Haluan pitää kaikkea ilona - ihan kaikkea!
Eikä sitten golf-mailoja!
Jeesus on juhlinnan arvoinen.
Omassa tilanteessani se tarkoittaa, että näen iloa kaikessa.
Tuo on iloista, tuo on iloista, kohta tuokin on iloista ...
Ja tuosta sitä iloa vasta odotankin.
Pidän sitä kaikkea ilona!
Kol. 1:23 sanoo: Pysykää uskossa, siihen perustuneina ja siinä lujina -
horjahtamatta pois evankeliumin toivosta.
Tätä pysyminen on pähkinänkuoressa, Kol. 1:23.
Hepr. 12:28 sanoo:
Koska me saamme valtakunnan, joka ei järky, olkaamme kiitolliset -
ja siten palvelkaamme Jumalaa, hänelle mielihyväksi -
pyhällä arkuudella ja pelolla.
Asumuskulttuuri on elämistä valtakunnassa, joka ei järky.
Se tarkoittaa, ettet sinäkään voi tulla järkytetyksi.
Ylennetyssä elämässäsi Jeesuksessa elät tilanteiden yläpuolella.
Olosuhteet eivät hallitse sinua.
Sinua hallitsevat kokemuksesi Jumalan kanssa niissä.
Pitäisikö se sanoa vielä selkokielellä?
Taisin vaihtaa puolankielelle - niin sen täytyy olla.
Olosuhteet eivät hallitse sinua.
Sinua hallitsevat kokemuksesi Jumalan kanssa niissä.
Se on todellisuutesi.
Pysyt sinnikkäästi siinä, mikä Jumalan luonto on sinua varten.
Kestävyys on elämistä Kristuksessa iloiten olosuhteiden yläpuolella.
Raamattu puhuu jopa iloisesta kärsivällisyydestä.
Kun Jumala opettaa sinulle vallankäyttöä, -
jokainen tilanne pomppaa takaisin - otan hallintavallan ... BÄNG!
Loistavaa!
Mitä tapahtuu, kun Hän opettaa kärsivällisyyttä?
Silloin tilanteet hiukan venyvät.
Jumala venyttää sinua vain, jotta saa mahtumaan sinuun enemmän.
Jokaisella kunnon kristityllä on raskausarpia.
Jos tilanne tuntuu venyvän, Hän haluaa sinuun mahtuvan enemmän.
Siihen ei voi olla mitään muuta syytä.
Opit olemaan kestävä ja opit, kuka Jumala on sinulle.
Kestävyys on ilon ja kaipauksen paikka.
Paikka, jossa koemme Jumalan läsnäolon.
Muuten meistä tulee voimattomia virkistyneiden sijaan.
Tästä on kyse Jumalan valtakunnassa.
Elämän laki Kristuksessa Jeesuksessa -
saa meidät aina vuotamaan yli.
Hengen elämän ei ole tarkoitus valua tyhjiin sinusta.
Sen on tarkoitus kuplia ja vuotaa jatkuvasti yli.
Joh. 4:14:
"Joka juo sitä vettä, jota minä hänelle annan, ei koskaan janoa."
Juuri tuohon minä tähtään.
Ei koskaan janoa, aina täysi virvoitus, aina onnellinen.
Aina siunattu riippumatta siitä, mitä on tekeillä.
Tämä on minulle todellista elämää Hengessä, ei mikään pilvilinna.
Se on Jumalan todellisuus meille jokaiselle.
Hän asettaa sinut Kristukseen, -
jotta voit kokea elämän maanpäällä Jeesuksen tavoin.
Vesi, jonka Minä annan, merkitsee ettet koskaan janoa.
Siitä tulee lähde, joka kumpuaa iankaikkiseen elämään.
Joh. 7:37 ja 38.
Jeesus sanoi antavansa virroittain elävää vettä.
Luottamus Jumalaan ei merkitse, etteikö yksi virta riittäisi.
Mutta siunaustemme täytyy tulla monikossa.
Koska se on eksponentiaalista.
Siunaus moninkertaistuu, kun sen antaa eteenpäin.
Kun se palaa sinulle, se tulee pakattuna ja ylitsevuotavana.
Kun sitoudut Jumalaan saatuasi siunauksen vaikeassa tilanteessa, -
etsi joku, jolle voit antaa siunauksesi.
Soita jollekin.
Anna se eteenpäin.
Elämän laki Kristuksessa on, että jos annat sen eteenpäin, -
sen täytyy tulla takaisin - moninkertaisena.
Opimme elämään moninkertaistunutta elämää.
Lisääntymisen ja kasvun elämää, koska niin Jeesus ajattelee.
Siksi me ajattelemme samoin.
Kestävyys on taivaan tuloa maan päälle ylläpitävää hengellisyyttä.
Se tapahtuu luonnollisessa elämässä kaiken ollessa meitä vastaan.
Se on iloa jatkuvasta identiteetin ilmaisusta vaikeuksien edessä -
tietoisina identiteettimme voitosta.
Koska olet voittaja, eikö niin.
Jumala ei tyydy siihen, että olet voittaja.
Hän haluaa tehdä sinusta enemmän kuin voittajan.
Mikä on enemmän kuin voittaja? Se on, että vihollinen ei ilmesty.
Koska ei kannata.
Sillä on tiukat paikat, koska lama on vaikuttanut helvettiin.
Ei se taivasta ole koskettanut.
Jumala on aina omistanut kaiken. Mutta vihollisella on nyt tiukkaa.
Vain Jumalalla on ylenpalttisuus. Vihollisella on budjetti.
Meillä on lupaus, että pahojen varat tulevat vanhurskaille.
Niinpä rutistamme sen budjettia yhä pahemmin.
Se käyttää pelottelua, koska se on halpaa budjetointia helvetissä.
Goljat todisti sen.
Yksi kaveri sai koko Israelin armeijan lymyämään telttoihinsa.
Yksi kaveri.
Sitä on pelottelu.
Vihollinen käyttää minimimäärän resursseja maksivaikutuksen tekoon.
Vihollinen pääsee luikkimaan, koska seurakunta piilottelee.
Emme ilmesty taistelupaikalle.
Emme halua elää kahden valtakunnan taistelukentällä.
Pelottelu toimii, kunnes läheisessä suhteessa elävä tajuaa sen.
Läheisyys Jumalan kanssa on kaikkein pelottavin asia meissä.
Niinpä meidän tulee vaalia iloamme ja kiitollisuuttamme.
Goljat on siis työn touhussa.
Kunnes Daavid astuu näyttämölle tuomaan voileipiä veljilleen.
Goljat yrittää Daveen samaa juonta kuin Israelin armeijaan.
Mutta se ei toimi, koska David on Jumalan sydämen mukainen mies.
Hän painii kaikin tavoin eri sarjassa.
Hänen sydämensä ja päänsä ovat aivan eri tilassa.
Daavid on täydellinen mestari sekoittamaan vihollisen pään.
Hän sanoi syöttävänsä Daavidin ruumiin haaskalinnuille ja pedoille.
Daavid tunnisti pelottelun ja sanoi: "Lyödäänkö vetoa!"
Minä hoidan sinut ja kaikki kaverisikin.
Hän sekoittaa vihollisen pään.
Ja sitten Daavid tappaa hänet sillä, mitä hänellä on kädessään.
Se mitä on kädessäsi, riittää aina, kun Jeesus tähtää lingon.
Hän tyrmää Goljatin kivellä, mutta tappaa hänet hänen miekallaan.
Mitä vihollinen käyttää sinua vastaan, muuttuu aseeksi kädessäsi.
Ja se sekoittaa vihollisen pään.
Ja sen jälkeen kaikki haluavat nähdä vihollisen pään.
Kaikki on nyt kiinni päästä.
Daavid kävelee Jerusalemiin Goljatin pää ostoskassissa.
Lapset huutavat kadunvieriltä: "Daavid, näytä meille pää!"
Mummu sanoo: "Daavid, näytäpä pää!"
Tyyppi kadulla sanoo: "Heppu, se pää!"
Palatsissa kuningas haluaa ensimmäiseksi nähdä pään.
Siinä sitä sekoitellaan vihollisen päätä.
Entäpä se tyttö, Jaael?
Muistatteko hänet?
Kanaanilaiset taistelivat Israelia vastaan, ja Debora tuo profetian.
Hän sanoo Baarakille, että tulee lähteä sotaan, ja hän saa voiton.
Baarak vastaa: "Mitä jos lähtisitte kaikki mukaani?" Hän oli hermona.
Eikä hän ollut kuullut puhettani aiheesta "Mitä jos ... ?"
Debora vastaa: "Lähden mukaasi, mutta kunnia voitosta menee naiselle."
Taistelua käydään kanaanilaisten kanssa, ja lopuksi Siisera pakenee.
Hän tulee keeniläisen Heberin vaimon Jaaelin teltalle.
Jaael lupaa piilottaa hänet.
Siiseran nukkuessa Jaael ottaa teltan vaarnan ja vasaran ja -
antaa sotapäällikkö Siiseralle todellisen päänsäryn.
Raamatun mukaan hän löi vaarnaa, kunnes se oli lujasti kiinni maassa.
Hän löi vaarnan Siiseran pään läpi.
Kuvittele, mitä on olla naimisissa hänen kanssaan.
"Kulta, joko veit roskat?" "Olen juuri viemässä niitä!"
Heillä on kiista lounaalla, ja hän tulee huoneeseen.
Vaimolla on kädet selän takana, ja alat olla hiukan hermona.
"Kultaseni, näytä minulle kätesi."
"Mitä sinulla on selkäsi takana?" Sen tytön kanssa ei leikitä.
Sinulla on täysi oikeus sekoittaa vihollisen pää.
Se on sekoittanut sinun päätäsi aivan riittävän pitkään.
Tämän viikonlopun tarkoitus on kääntää asiat ympäri ja sanoa: -
Nyt on hei sinun vuorosi!
Nyt on sinun vuorosi kehittää niin mahtava ajattelutapa, -
että se sekoittaa vihollisen pään.
Ja saa sen tajuamaan, että mikään sen yritys meitä vastaan ei toimi.
Ei ole mieltä tuhlata resursseja taisteluun, jonka tietää häviävänsä.
Joten se ei ilmesty paikalle.
Sinusta tulee enemmän kuin voittaja, koska vihollista ei näy.
Kun astut tuolle taistelukentälle, se on sinulle kuin eväsretki.
Jumala kattaa sinulle pöydän vihollistesi silmien eteen.
Sinä vain pistelet hedelmäsalaattia, eikä vihollista näy eikä kuulu.
Syön loppuun tämän juustokakun ja jos sitä ei näy, minä lähden.
Elämän laki Kristuksessa on tämä:
Lupaus korottaa jokaisen olosuhteen.
Sinun on tarpeen löytää lupauksesi.
Jumala on luvannut sinulle asioita.
Raamatunpaikkoja, jotka ovat hypänneet silmillesi.
Profetioita, joiden tiedät hengessäsi olevan merkittäviä.
Jokainen lupaus on suunniteltu korottamaan tietty olosuhde.
Olette lupauksen kansa.
Jumala puhuu vain lupauskieltä.
Mitä Hän on luvannut sinulle, jota et ole vielä ottanut omaksesi?
Täällä on monia korotuksia, joita ei ole otettu omaksi.
Joillakin teillä on niitä kasapäin päänne päällä.
Joillakin niitä on niin, että Jumala on avannut varaston taivaassa -
vain kasatakseen sinne siunauksesi.
Hän haluaisi vuodattaa ne yllesi.
Hän haluaa antaa ne, mutta sinun tulee haluta niitä enemmän.
Asumuskulttuurissa olemme aina vastaanottajan asemassa.
Kristuksessa opit, milloin suosion tulee kohdata olosuhteesi -
ja etsit ja odotat sitä.
Elämän laki Kristuksessa sisältää -
Jumalan tarkoituksellisen mieltymyksen sinua kohtaan.
Opimme elämään päivittäin Jumalan hymyn läsnäolossa.
Hän sanoi: "Nostan kasvojeni valon yllesi."
Se on paras koskaan kuulemani kuvaus hymystä.
Hän hymyilee sinulle, ja Hänen silmänsä katsovat sinua kirkkaina.
Hän rakastaa lupauksia ja laittaa niihin koko sydämensä.
Hän rakastaa auttaa paineen alaisia.
Lupauksia koetellaan, koska Jumala haluaa antaa enemmän.
Vihollisen teot ovat tahaton apu valtakunnan asettamiseksi.
Siksi se vihaa itseään.
Se ei voi päihittää meitä, eikä välttää auttamasta meitä.
On vain yksi Herra, eikä Hän ole se valehtelija.
Kristus on kaiken Herra ja Herra kaikessa.
Jeesus käyttää kaikkea, ja kaikki on Hänen alamaisuudessaan.
Jokainen valtaistuin, olosuhde, kaikki on alamaista Hänelle.
Vihollisen on pakko auttaa meitä, -
jos nousemme asumuksessamme sanoen:
"Tämä tilanne on minun, ja näin on Herra minulle sanonut."
"Näin Herra haluaa tehdä, ja sinun on pakko auttaa."
Sepä vasta hassua ...
Jumalan uskollisuus on aina taivaan valuuttaa.
Se on kuin raha pankissa, niin sitoutunut Jumala on sinuun.
Hän on sitoutunut tekemään meistä kaikessa sitä, mitä pitääkin.
Kun huolenpito on sodankäynnin syy, vihollinen haastaa juuri sen.
"Onko Jumala todella sanonut ...?"
Kun huolenpito on sodankäynnin syy, lupaus on taivaan päämäärä.
Jumala sanoo antaneensa sinulle lupauksen ja pitävänsä sanansa.
Lupaus on taivaan päämäärä.
Meidän ei pidä katsoa olosuhdetta tai huolenpitoa, vaan lupausta.
Jumala ei ole ihminen, että Hän valehtelisi.
Hän antoi lupauksensa, ja se on Hänen päämääränsä olosuhteessasi.
Voimasi perustuu lupaukseen.
Lupaus on siis aseesi.
Olipa kyse ongelmasta, vaikeudesta, vastustuksesta, mistä tahansa.
Voittamisen taito on pääkysymys.
Kyse on taidosta ottaa vastaan paineen alaisena.
Avain voittoon on oma onnellisuutesi.
Se on oma ilosi Jumalan mielihyvässä.
Ole iloisella mielellä ja voita maailma.
Elämän laki Kristuksessa Jeesuksessa on tämä:
Mikään sinua vastaan suunnattu ase ei menesty.
Tämä on Herran palvelijoiden perintö.
Sinä olet asumus.
Julistamme vierailukulttuurin päättyneeksi.
Sinä olet asumus.
Elämän laki Kristuksessa Jeesuksessa toimii hyväksesi.
Jumala on kanssasi.
Hän on sinun puolellasi ja hymyilee sinulle.
Hän rakastaa sitä, kuka olet. Tämä on hetkesi omistaa lupaus.
Voit ymmärtää kestävyyden ilon siinä, kuka Jumala on.
Opit voittamaan ja sitten opit olemaan enemmän kuin voittaja.
Vihollinen katsoo sinua ja tajuaa, ettei tässä ole mitään mieltä.
Se voi koetella voimiaan, mutta voitamme silti.
Se haluaa taistella niitä taisteluita, jotka se voi voittaa.
Tätä se ei voi voittaa.
Vihollinen ei voittanut Kaalebia.
Kun oli enää yksi linnoitus, -
kaikki jättiläiset rukoilivat: "Älä vain anna Kaalebin tulla."
"Kuka vain muu, mutta ei Kaaleb."
Sittenkin Kaaleb - voi ei ...
Kaaleb oli enemmän kuin voittaja.
Vihollinen katsoo ja toteaa, ettei häntä voi voittaa.
Se sanoo: "Taistellaan vain ne taistelut, jotka voimme voittaa."
Niinpä se laskee tappionsa.
Sotaurhot valtaavat kaupungit ja kansat.
He tekevät asiat vaikeaksi viholliselle.
Sotaurhot ovat enemmän kuin voittajia.
Vihollinen pitäisi sinut mielellään jalkaväessä.
Se inhoaa ajatusta, että sinusta tulisi sotaurho.
Rukoillaan.
Isä, kiitän Sinua. Elämme jokainen asumuselämää kanssasi.
Elämme Kristuksesta, kirkkauden toivosta käsin.
Olemme Hengessä Jumalan asumus.
Elämän laki Kristuksessa aina soveltuu meihin.
Elämän laki Kristuksessa merkitsee, että meidän tulee rukoilla -
ja saada rukousvastauksia.
Meidän tulee nousta olosuhteidemme yläpuolelle -
ja ottaa haltuumme ilmestys ja asema, jossa taivas kantaa meitä.
Elämän laki Kristuksessa sanoo, että voitamme ja vuodamme ylitse.
Isä, pyydän Jeesuksen nimessä, että alat upottaa meitä jokaista -
kaikissa ylitsevuotavaisuuden ja voiton mahdollisuuksissa.
Muuta sydämemme, mielemme ja ajattelumme, -
jotta tajuamme sen perinnön, joka meillä on Jeesuksessa Kristuksessa.
Tee meistä jokaisesta voittamattomia.
Opeta meitä elämään olosuhteidemme yläpuolella -
niin, että vain Isän kirkkaus haastaa meitä.
Että vain Hän olisi se, joka meitä haastaa.
Ja että joka tilanne on merkki ja haaste ottaa vastaan kaikki.
Isä, kiitän Sinua.
Juuri nyt Sinä sekoitat meidän päämme.
Saat meidät näkemään, miten ihmeellinen elämä on mahdollista.
Saat meidät tajuamaan Kristuksen mielenlaadun todellisuuden meissä.
Että ajattelemme niin kuin Hän.
Se olisi suurin ilomme, suurin riemumme, suurin aarteemme.
Näen sen!
Näen sen niin kuin Sinä - tajuan sen!
Ymmärrän sen ja nyt haluan tulla siksi.
Kiitos, Pyhä Henki, että olet kanssamme.
Pyydän, että jatkat koskettamistamme.
Että ymmärrämme perintömme ja perintöosamme Jeesuksessa.
Tässä huoneessa ei ole yhtään tavanomaista ihmistä.
Ei ole mitään keskinkertaisuutta.
Täällä on tarjolla täyteys.
Kellään tässä huoneessa ei ole kantamuksia.
Meillä on vain matkalaukkuja, joita emme ole vielä purkaneet.
Emme ole tämän hetken menneisyys.
Olemme tämän hetken tulevaisuus. Meillä on toivo.
Meillä jokaisella on potentiaali olla yhtä loistavia kuin Jeesus, -
koska asumme samassa asumuksessa Hänen kanssaan.
Asumme Hänen suosiossaan, anteliaisuudessaan, -
voimassaan ja viisaudessaan.
Eikä mikään ole meille mahdotonta.
Koska Jumalan kanssa kaikki on mahdollista.
Niinpä Jeesuksen nimessä, Isä, siunaamme Sinua -
huolenpidostasi, näkökyvystäsi, aikomuksistasi, lupauksistasi -
ilostasi, joka saa meidät jokaisen astumaan ylös uuteen olotilaan.
Rukoilen, Isä, että teemme sen täydellä erinomaisuudella.
Pyydän, että voimme lähteä täältä aikoen kostaa sielunviholliselle -
ja nauttien kaikesta, mitä Sinä olet ja kaikesta, mitä annat meille.
Jeesuksen tähden, aamen.
Kiitos, että kuuntelitte, annan sille suuren arvon.
Suomennos: Marketta Ruishalme